Dagi ad d-nnaf d akken Yidir yefka azal d ameqqran i yelli-s, d akken daɣen d izen i teḥdayin d imawlan s umata, akken ad t-beddel tmuɣli n imawlan d tmetti ɣer teḥdayin merra, akken ad uɣalen-t ad sɛun-t izerfan-nsent. Yenna-d d akken yettwali yelli-s d ayen akk ɛzizen fella-s ur temxalaf ara ɣef gma-s, ad d-nnaf Yidir deg usefru-agi ixulef-d tamuɣli n yimawlan n tmetti taqbaylit ar teqcict, acku taqcict ur tesɛi ara amḍiq-is di tmetti imi maci am nettat am uqcic, d agi Yidir yebɣa ad s-yinni i yelli-s d akken yefka-as tilleli akken ad ttextir win tebɣa, imi am akken nezra tameṭṭut di tmetti taqbaylit ur tesɛi ara awal, d imawlan-is id as-yettextirin win ara tteɣ win akud ara t-kemmel tudert-is, imi netwali maci drus i yellan mḥemalen farqen-ten imawlan, Yidir yella-d megal n way-agi yefka-as tilleli i yelli-s akken ad textir ad tefren win yebɣa wul-is, yekkes-as leḥya nni yellan gar ubaba-t d yelli-s, amzun akken yelli-as tiwwura mi as-yenna: " Ar ɣur-i sehlit lecɣal" yekkes-as lxuf akken ur ttetugad kra, yeqqer-as aqliyi ɣer tama-m, win akken ara ttebɣuḍ awid kan ad yilli yebɣa-kem ad yilli ɣer tama-am ad kemisufeɣ ɣer tafat, ad am-yekkes ṭṭlam.